SEB bankas|  |
| Forma | AB |
| Pramonė | bankininkystė |
| Įkurta | 1990 m. |
| Centrinė būstinė | Vilnius, Lietuva |
| Svarbiausi darbuotojai | Sonata Gutauskaitė-Bubnelienė(generalinė direktorė) |
| Pelnas | 172,3 mln. eurų (2022 m.) |
| Darbuotojų | 1 490 |
| Tinklalapis | SEB.LT |

Būstinė (Konstitucijos pr.)
SEB paslaugų centras (Vilnius)
**SEB bankas** (anksčiau – *Vilniaus bankas*, *SEB Vilniaus bankas*) – Lietuvos komercinis bankas. Švedijos SEB bankų grupės narys. 2020 m. su „Swedbank" banku buvo vienu iš dviejų didžiausių bankų Lietuvoje.

Istorija
--------

1990 m. įregistruotas komercinis „Spaudos bankas", vėliau pervadintas į į „Vilniaus banką". 1995 m. įsteigė įmonę, teikiančią lizingo paslaugas. 1997 m. įsteigta rizikos kapitalo valdymo bendrovė. 1998 m. bankas įsigijo 70 % akcijų FMĮ „Vilfima", kuri perorganizuota į antrinę investicinės bankininkystės įmonę. Švedijos „Skandinaviska Enskilda Banken" įmonių grupė 1998 m. įsigijo 32 % akcijų ir tapo strateginiu „Vilniaus bankas" partneriu. 1999 m. veiklą pradėjo banko įsteigta gyvybės draudimo bendrovė. 2000 m. Vilniaus bankas tapo SEB grupės nariu, SEB grupei įsigijus 97,9 proc. „Vilniaus banko" akcijų. Tais pačiais metais prisijungė banką „Hermis", buvo įregistruota investicijų valdymo bendrovė.

2005 m. bankas pradėjo pavadinimo keitimo procesą ir tapo „SEB Vilniaus banku". 2006 m. investicinis bankas „SEB Enskilda" pradedėjo veiklą Lietuvoje prie kurios prisijungė „SEB Vilfima" įmonių finansų srities specialistai. Laikydamasis strategijos užsiimti tik bankine veikla, 2007 m. bankas pardavė savo nekilnojamojo turto objektus ir nekilnojamąjį turtą valdžiusios banko grupės bendrovės „SEB VB nekilnojamasis turtas" akcijas. 2008 m. sausio 21 d. „SEB Vilniaus bankas" baigė pavadinimo keitimo procesą ir tapo SEB banku. Antrinių banko įmonių pavadinimai taip pat buvo pakeisti.

Antrinės įmonės
---------------

Įvairias finansines paslaugas teikia Lietuvoje veikiančios SEB grupės įmonės: „SEB bankas", investicijų valdymo bendrovė „SEB investicijų valdymas", gyvybės draudimo bendrovė „SEB Life and Pension Baltic SE".

SEB grupė Vilniuje taip pat yra įkūrusi paslaugų teikimo centrą („Skandinaviska Enskilda Banken" AB Vilniaus filialas), teikiantį pagalbos verslui paslaugas (atlieka operacijas, teikia IT, personalo administravimo ir finansų apskaitos paslaugas) SEB grupei – jos antrinėms įmonėms ir padaliniams dvidešimtyje pasaulio šalių.

Išnašos
-------

1. ↑  SEB banko pelnas pernai augo 49 proc. iki 172,3 mln. eurų
2. ↑  Rekvizitai.lt
3. ↑
4. 1 2 3 4 5 6  *SEB bankas*. Visuotinė lietuvių enciklopedija. Nuoroda tikrinta 2022-01-02.
5. ↑  (2021 m. kovo 23 d.) „Didžiąją dalį bankų pelno pernai uždirbo „Swedbank" ir SEB bankas". *lrt.lt*
6. 1 2 3  Įmonių restruktūrizavimo tikslų analizė. ISSN 1392-1258. Ekonomika 2003. 61.
7. 1 2 3  Vilniaus bankas pradėjo dirbti su SEB vardu. Sekundė. 2005.04.18.
8. ↑  „Bankas „SEB Enskilda" pradeda veiklą Baltijos šalyse". *delfi.lt*. Delfi. 2006-09-26. Nuoroda tikrinta 2024-03-12.
9. ↑  „SEB Vilniaus bankas parduos savo pastatus". *delfi.lt*. Delfi. BNS. 2006-09-12. Nuoroda tikrinta 2024-03-12.

Nuorodos
--------

* Oficiali banko svetainė

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Ž • A • RKomerciniai bankai Lietuvoje |
| --- |
|  |
| Lietuvoje registruoti bankai | 
SEB bankas | Swedbank | Šiaulių bankas | Medicinos bankas | Revolut | PayRay Bank |
|  |
| Lietuvoje registruoti specializuoti bankai | 
GF bankas | European Merchant | Mano bankas |
|  |
| Lietuvoje registruoti užsienio bankų filialai | 
Luminor Bank | Bigbank | Citadele bankas | Danske Bank | OP Corporate Bank | Svenska Handelsbanken |

 |